Document ID: /roh_data/filtered/fineweb-2-filterrobots_roh.jsonl.gz/43036

Il clutger da la Baselgia evangelica da Scuol resta senza in'antenna da 5G.
Quai ha decis ina radunanza extraordinaria da la plaiv evangelica da Scuol il venderdi passà, en ina votaziun consultativa. Quai malgrà ch’il contract cun la Swisscom era gia suttascrit.
En il contract n'è betg menziunà ch’i sa tractia d’ina antenna da 5G. E tenor ils statuts da la plaiv n'è il contract betg valaivel, perquai che be il president da la plaiv ha suttascrit quel. La suprastanza da la plaiv ha uss l’incumbensa d’annullar il contract cun la Swisscom.
RTR novitads 12:00